kardosdrur/scandi-wiki huggingface dataset:
Brandon Thomas (basketballspiller)

Brandon Thomas (født 17. august 1984) var årets spiller i dansk basketball i sæsonen 2007/2008, hvor han spillede for Team FOG Næstved. Hertil var han blevet hentet af Næstveds daværende træner Howard Frankel, som har en fortid som scout i NBA.
Næstved levede dog ikke op til forventningerne i denne sæson, Frankel blev fyret og Brandon Thomas valgte ikke at forlænge sin kontrakt med sydsjællenderne.

I sæsonen 2008/2009 spillede han i østrigsk basketball.

Basketballspillere fra USA
Ioannis Otountzidis

Ioannis Otountzidis er en græsk basketballspiller der midt i sæsonen 2008/2009 blev hentet til Team FOG Næstved fra Sliven i den bedste bulgarske række, som erstatning for litauske Thomas Vilkius, der netop var hjemvendt til Litauen for at være sammen med sin gravide kæreste.

Ioannis spiller center og er med sine 205 cm den højeste spiller for Team FOG Næstved.

Tjek fødsels- og dødsår
Basketballspillere fra Grækenland
Arkitekturløbet

Arkitekturløbet er et motionsløb i København arrangeret af Copenhagen X, som har til formål at vise ny arkitetkur frem i København. Løbet blev første gang afholdt i 2008 og gik igennem Ørestad Nord, Islands Brygge og Kalvebod Brygge. I 2009 fandt løbet sted på Frederiksberg i området omkring Solbjerg Plads.

Referencer 

Motionsløb i Danmark
Sport i København
Islands Brygge
Arkitektur i Danmark
Grønne Cykelruter

Grønne Cykelruter er en net af cykelstier, der er etableret eller planlægges etableret i København og Frederiksberg Kommune. Ruterne er lagt, så de fører gennem rekreative områder som parker og havnefronter og udenom trafikerede veje. Det er planen, at der skal være 24 ruter på tilsammen ca. 115 km. Ved udgangen af 2020 var der etableret 58,5 km.

Den første grønne cykelrute var Nørrebroruten mellem Ryparken Station og Åbuen, der blev påbegyndt i 1998. En egentlig plan for de grønne cykelruter blev vedtaget af Københavns Borgerrepræsentation i 2000. I 2006 vedtog Københavns Kommunes Teknik- og Miljøudvalget en anlægsrækkefølgeplan. I 2015 var der etableret 58 km ruter, 6 km var finansieret og 51 km planlagte. Der var dog også identificeret 58 såkaldte missing links så som manglende broer og problematiske krydsninger af trafikerede veje.

De Grønne Cykelruter udmærker sig ved ofte at være lagt gennem fredelige og historiske områder. De gør det muligt for cyklister og til dels gående at tage den med ro og nyde naturen og de grønne åndehuller. De adskiller sig derved fra supercykelstierne i de samme og omegnskommunerne, der overvejende er lagt an på pendlere. Et par strækninger er dog fælles for de to cykelnet.

Grønne Cykelruter

Referencer

Eksterne henvisninger 

 Grønne cykelruter, Københavns Kommune.
 Københavns grønne cykelruter, Københavns Kommune, april 2015.

Cykelruter
Københavns geografi
Fræer

Fræer er en lille landsby i Himmerland, beliggende i Rebild Kommune, der tilhører Region Nordjylland. Der er omkring 50 husstande i landsbyen, og Fræer Kirke ligger i den syd-vestlige del af byen.

Den tyske besættelsesmagt byggede under 2. verdenskrig nogle bunkeranlæg i engen ved Fræer.
 
Sejlstrup Fræer Borgerlaug afholder årlige julearrangementer i Fræer forsamlingshus/Fræer aktivitetshus.

Kilder 

Lokaliteter i Rebild Kommune
Lars Høirup

Lars Høirup (født 7. december 1983) er en dansk basketballspiller fra Team FOG Næstved der primært spiller som shooting guard, men kan også fungere som small forward.

Lars, der i øvrigt er lillebror til Næstveds anfører Martin Høirup, er en af holdets bedste skytter.

Eksterne henvisninger 

 

Basketballspillere fra Danmark
Anders Wulff

Anders Wulff er en dansk basketballspiller fra Team FOG Næstved. Anders fungerer primært som point guard. Anders har altid været kendt for sit solide forsvar og sit blik for sine medspillere. Anders har sin basket opvækst i NIF Basket.

Tjek fødsels- og dødsår
Basketballspillere fra Danmark
Kristen Børnefond

Kristen Børnefond Global-Care (KBF) er en international NGO-udviklingsorganisation, der arbejder for at forbedre børns levevilkår. Kristen Børnefond arbejder i de fattigste lande i verden. KBF hjælper børn og deres familier gennem personlige fadderskaber, hvorved børnene støttes i forhold til mad, tøj, uddannelse og lægehjælp. Fadderskabet støtter og hjælper børnene til et selvstændigt liv, hvorved hjælpen har et langsigtet mål og bliver hjælp til selvhjælp.

KBF begyndte i Tyskland under navnet Kinderhilfswerk i 1976. I 1985 påbegyndte KBF sit arbejde i Danmark. KBF har tilknytning til Saralystkirken, som ligger i Højbjerg, Århus. Udover arbejdet med de personlige fadderskaber etablerer KBF vandpumper, skoler og lægeklinikker i lokalområdet.

Eksterne henvisninger 
Kristen Børnefond

Saralystkirken

Ngo'er
Internationale solidaritetsbevægelser
Thomas Foldbjerg

Thomas Foldbjerg fungerer som assistenttræner og talentchef for basketballholdet Team FOG Næstved. Derudover fungerer Foldbjerg som cheftræner for det danske U14 herrelandshold.

Karriere
I 2001 blev Foldbjerg ansat som cheftræner for Næstved mens de lå i 1. division, men efter to sæsoner i denne stilling rejste han til Island for at blive cheftræner for Breidabliks elite herre- og damehold.

I 2006 var han tilbage i Danmark hvor han for en kort periode fungerede som cheftræner hos Sisu Copenhagen og sidenhen Hørsholm 79'ers, men i 2007 vendte han hjem til Næstved efter tre års fravær.

Kilder og henvisninger

Trænere fra Danmark
Basketball i Danmark
Danzig (band)

Danzig er et amerikansk rockband, dannet i 1987 i Lodi, New Jersey af den centrale vokalist/sangskriver Glenn Danzig. Danzig kan ses som det tredje stadie i Glenn Danzigs musikalske karriere efter horror punk-bandet The Misfits og dødsrockbandet Samhain. De spiller primært en heavy metal-præget musik som er påvirket af Black Sabbaths tidlige lyd, og kombinerer mørke sangtekster med blues-rock.

Medlemmer 
 Glenn Danzig – vokal, guitar, keyboard (1987-)
 Tommy Victor – guitar (1997–1998, 2002–2005, 2008-)
 Steve Zing – bas, støttevokal (2006-)
 Johnny Kelly – trommer, percussion (2002–2003, 2005-)

Diskografi

Studiealbum

Fodnoter

Eksterne henvisninger 

 
 Officiel hjemmeside 

Doom metal-grupper
Industrial metal-grupper
Rockgrupper fra USA
Musikgrupper fra 1987
Sikkerhedsdatablad

Et sikkerhedsdatablad eller en leverandørbrugsanvisning er et dokument, der skal medfølge kemikalier til professionel anvendelse. Sikkerhedsdatabladet er krævet af EU forordningen REACH og skal indeholde følgende oplysninger:

 identifikation af stoffet/det kemiske produkt og af selskabet/virksomheden 
 fareidentifikation 
 sammensætning af/oplysning om indholdsstoffer 
 førstehjælpsforanstaltninger
 brandbekæmpelse 
 forholdsregler over for udslip ved uheld 
 håndtering og opbevaring 
 eksponeringskontrol/personlige værnemidler 
 fysisk-kemiske egenskaber 
 stabilitet og reaktivitet 
 toksikologiske oplysninger 
 miljøoplysninger 
 forhold vedrørende bortskaffelse 
 transportoplysninger 
 oplysninger om regulering 
 andre oplysninger

Enhver der leverer kemikalier med henblik på professionel anvendelse skal lade kemikaliet følge af et sikkerhedsdatablad, hvis kemikaliet indeholder klassifikationspligtige stoffer. Opbygningen af sikkerhedsdatablade er beskrever i REACH forordnigens artikel 31 og samme forordningens Bilag II. Et sikkerhedsdatablad består at 16 punkter.

Kravet om sikkerhedsdata blade gælder ikke for en lang række produkter der finder anden anvendelse, for eksempel lægemidler, foderstoffer, radioaktive stoffer, affald og kosmetik.

Danske særregler 
Produkt nummer: Hvis kemikaliet sælges i kvanti over 100 kg/år og i øvrigt indeholder stoffer der sundhedsskadelige eller miljøfarlige er der krav om Produkt nummer registrering via Arbejdstilsynet. Selve registreringen foregår online via OnlineAT. Det af Arbejdstilsynets udleverede Produkt nummeret skal tilføjes sikkerhedsdatabladet og emballagen.

MAL kode Et kemikalie hvis anvendelse er lak, maling, klæbestof, fugemasse og lignende, skal forsynes med en MAL kode. MAL koden beregnes ud fra det konkrete stof indhold og skal tilføjes sikkerhedsdatabladet og emballagen.

Historisk 
Før 1. juni 2007 skulle Arbejdstilsynets regler følges. De oprindelige bekendtgørelser blev sammenskrevet til At-vejledening C.0.12, maj 2003.
C.0.12 erstattede ved tidligere At-anvisning nr. 3.1.0.1 af september 1997.

Eksterne henvisninger 
 REACH forordningen

Sikkerhed i kemi
Colgan Air Flight 3407

Buffalo Ulykken var en flyulykke, der fandt sted den 12. februar 2009. Klokken 04.20 styrtede et Bombardier Q400 fly fra selskabet Continental Airlines ned i et boligområde nær Buffalo i den amerikanske delstat New York, nærmere betegnet Long Street 6038, Clarence Center, New York. Alle 49 om bord, samt en i huset mistede livet. Flyet styrtede under indflyvningen til Buffalo Niagara International Airport.

Årsagen til styrtet viste sig senere, ifølge NTSB's (National Transportation Safety Broard) rapport, at være pilotfejl. Rapporten fastslog blandt andet at piloterne havde reageret fejlagtigt på en "stick-shaker" alarm, hvilket resulterede i at flyet indledte et såkaldt stall, og dermed faldt direkte mod jorden. Løsningsforslagene som følge heraf betød blandt andet i at pilottræningen hos Colgan Air skulle forbedres, samt at hviletidsforholdende for piloter burde bedres.

Flyulykker og -hændelser i 2009
Flyulykker og -hændelser i USA
Ski Resort Tycoon

Ski Resort Tycoon er et økonomisk simulationsspil, hvor spilleren skal opbygge og administrere skisportssted.

External links
 Udviklerhjemmeside
 SkiGaming 

Computerspil fra 2001
Økonomiske simulationsspil
Windows-spil
Gyttegårds Plantage

Gyttegårds Plantage, beliggende i Hejnsvig Sogn mellem Hejnsvig og Billund, er en plantage, hvis historie går tilbage til 1899, hvor den blev plantet af bankdirektør Heide, som var med i bestyrelsen for Ø.K.. På grund af sine forretningsinteresser i Siam (Thailand) kaldte han plantagen for "Siam". 

Dens nuværende navn fik plantagen i 1908, da grosserer Andreas Petersen købte plantagen og herefter kaldte plantagen Gyttegård efter sin Kone, som havde kælenavnet "Gytte". 

Plantagen ligger mellem de fredede heder Grene Sande og Store Råbjerg.
Ved Gyttegårds Plantage ligger også Gyttegårds Golfklub. 

I 2016 indledte Naturstyrelsen et projekt med at slippe sandet løs, ved at fjerne overjorden på et 70 hektar stort område, der  blev skovet for fire år siden. Hensigten er at genskabe tidligere tiders sandflugt og genskabe de åbne hede og  klitarealer, der var i området inden der kom skov, for  at fremme  forskellige typer af insekter, græsser og mosser.

Eksterne kilder/henvisninger 

 Seværdigheder i Gyttegård Plantage på naturstyrelsen.dk
 Vandretursfolder Gyttegård Plantage - Grene Sande fra naturstyrelsen.dk

Statsskove i Danmark
Skove i Billund Kommune
Don Ihde

Don Ihde (født 1934) er en amerikansk professor i filosofi, som anno 2009 er ansat ved Stony Brook University i New York.
 
Ihde har fra starten af 1970'erne og frem, beskæftiget sig med filosofier om videnskab og teknologi - og har været med til at sætte fokus på den teknologiske erfaring eller perception.
 
Ihde har været forfatter til adskillige bøger med videnskab og teknologi i centrum. Det overordnede tema for Ihdes overvejelser er forholdet mellem menneske og teknologi i erfaringssituationen. Det vil sige den situation, hvor vi som mennesker står i relation til verden igennem teknologien. Erfaringen bliver på den måde formidlet af teknologien.
 
Ihde er en post-fænomenologisk teoretiker, hvilket vil sige, at hans tanker bygger videre på den traditionelle fænomenologi blandt andet på basis af Edmund Husserls (1859 – 1938) og Martin Heideggers (1889 – 1976) teorier.
 
Post-fænomenologien baserer sig specielt omkring Maurice Merleau-Pontys (1908 – 1961) teorier, hvor Heidegger analyserede, hvordan teknologien forsvandt fra vores opfattelse igennem brugen af denne, hvorimod Merleau-Ponty koncentrerede sig om, hvordan mennesket står i relation til verden igennem teknologien med kroppen som centrum for erkendelse.
  
Ihdes undersøgelser har en klar praktisk vinkel, hvilket også er det, som blandt andet kendetegner forskellen på post-fænomenologien og den traditionelle fænomenologi, ved at den ikke dvæler ved fortiden, men forsøger at se frem for ikke at miste blikket for den konkrete interaktion mellem mennesket og teknologien.

Bibliografi 
 Technology and the lifeworld fra 1990
 Philosophy of Technology fra 1993
 Bodies in Technology fra 2002
 Postphenomenology fra 2006

Eksterne henvisninger 
Ihde's hjemmeside på Stony Brook University 
Ihde diskuterer postfænomenologi.
Interview with Don Ihde , May 2003.
Interview (audio) with Ihde, March 2006.
Et festskrift Ihde .
Ihde om lytning og stemme. Lydens fænomenologier. .

Filosoffer fra USA
Fænomenologi
Faglitterære forfattere fra USA
Lars Werge Andersen

Lars Werge Andersen (født 29. august 1966 i Vejle), er en dansk journalist, direktør, politiker, tidligere højdespringer, og tidligere formand for Dansk Journalistforbund. Før dette var han næstformand. Frem til han blev valgt som næstformand i april 2011 var han sportsjournalist på Ekstra Bladet.

Journalist 
Werge gik på Idrætshøjskolen Århus 1986-87. Han er uddannet journalist fra Danmarks Journalisthøjskole i Aarhus, hvor han startede i 1992, under studietiden kom han i praktik på Vejle Amts Folkeblad i august 1993 og startede som uddannet på Ritzau-sporten i 1996. I 1997 skiftede han til arbejdet som reporter ved Berlingske og i maj 2001 kom han til B.T., hvor han arbejdede i ni måneder. Siden 2002 er han sportsreporter på Ekstra Bladet med cykelsport som fokusområde. Han blev Årets Sportsjournalist 2007.

Atletik 
Den 2,02 m høje Werge Andersen har tidligere dyrket atletik i Vejle IF og Køge GIF, han vandt DM i højdespring 1993, 1994 (inde) og 1995 og har en personlig rekord på på 2.15. Han var også tre gange på landsholdet i Europa-cupperne 1993-1995.

Bibliografi 
 Wilson Kipketer, 1998
 Den olympiske bombe, 2000
 Don Ø., 2002
 Camilla Martin -Helt ærligt, 2003
 Drømmeholdet – historien om CSC, 2005
 Mellem tavshed og løgn: en rejse gennem cykelsportens mørke virkelighed, 2008

Desuden har han oversat Jan Ullrichs bog Ganz oder gar nicht – meine Geschichte fra tysk til dansk. Den udkom i 2004.

Referencer

Eksterne henvisninger 
 Lars Werges profil  på Dansk Journalistforbunds hjemmeside

Formænd for Dansk Journalistforbund
Sportsjournalister fra Danmark
Faglitterære forfattere fra Danmark
Biografiforfattere fra Danmark
Højdespringere fra Danmark
Atleter fra Vejle IF
Personer fra Vejle
Journalister ved BT
Journalister ved Berlingske
Journalister ved Ekstra Bladet
Dansksprogede forfattere fra Danmark
Mittelland

Mittelland, på tysk også Schweizer Mittelland ("Det schweiziske mellemland"), er et lavtliggende landskab i Schweiz. Det består af fladere partier samt en del åse, så højden over havet hovedsagelig ligger mellem 400 og 600 m. Det udgør et af de tre hovedlandskaber i Schweiz og ligger mellem de to andre: de schweiziske Alper i syd og Jurabjergene i nord. Desuden er det afgrænset af de to indsøer Genèvesøen i vest og Bodensøen i øst.

Mittelland udgør kun 30% af arealet i Schweiz, men rummer cirka 65% af befolkningen, altså omkring 5 millioner mennesker. Dette betyder, at Mittelland er tæt befolket med ca. 380 indbyggere pr. km². Landskabet omfatter alle schweiziske byer med mere end 50.000 indbyggere med undtagelse af Basel og Lugano. De vigtigste er Zürich, Genève, Bern og Lausanne. 

Schweiz' geografi
Frank Baumann

Frank Baumann (født 29. oktober 1975 i Würzburg, Vesttyskland) er en tidligere tysk fodboldspiller, der spillede som midtbanespiller hos Bundesliga-klubberne SV Werder Bremen og 1. FC Nürnberg. Mest succes havde han hos Werder Bremen. Her vandt han i 2004 Bundesligaen, og i både 2004 og 2009 DFB-Pokalen.

Landshold 
Baumann nåede gennem sin karriere at spille 28 kampe for Tysklands landshold, som han debuterede for den 14. november 1999 i en kamp mod Norge. Han var efterfølgende en del af den tyske trup til både VM i 2002, hvor holdet nåede finalen, samt til EM i 2004.

Titler 
Bundesligaen
 2004 med Werder Bremen

DFB-Pokal
 2004 og 2009 med Werder Bremen

Eksterne henvisninger 

 Spillerinfo 

Fodboldspillere fra Tyskland
Fodboldspillere fra 1. FC Nürnberg
Fodboldspillere fra Werder Bremen
Personer fra Würzburg
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Carsten Ramelow

Carsten Ramelow (født 20. marts 1974 i Vestberlin, Vesttyskland) er en tidligere tysk fodboldspiller, der spillede som midtbanespiller eller midterforsvarer hos Bundesliga-klubberne Hertha BSC Berlin og Bayer 04 Leverkusen. Bedst husket er han for sin tid i Leverkusen, hvor han blandt andet var med til at nå finalen i Champions League i 2002. Efter en periode med skader stoppede han sin karriere som 34-årig.

Landshold 
Ramelow nåede at spille 46 kampe for Tysklands landshold, som han debuterede for i 1998. Han var en del af den tyske trup til både EM i 2000 i Belgien og Holland, samt til VM i 2002 i Sydkorea og Japan, hvor tyskerne vandt sølv.

Referencer

Eksterne henvisninger 
 Carsten Ramelow på fussballdaten.de

Fodboldspillere fra Tyskland
Fodboldspillere fra Hertha BSC Berlin
Fodboldspillere fra Bayer 04 Leverkusen
Personer fra Berlin
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Christian Wörns

Christian Wörns (født 10. maj 1972 i Mannheim, Vesttyskland) er en tidligere tysk fodboldspiller, der spillede som forsvarsspiller hos Bundesliga-klubberne Bayer Leverkusen og Borussia Dortmund, samt for den franske Ligue 1-klub Paris Saint-Germain. Med Leverkusen vandt han i 1993 den tyske pokalturnering DFB-Pokal og i 2002 opnåede han sin karrieres største triumf, da han med Dortmund blev tysk mester.

Landshold 
Wörns nåede i en periode på hele 14 år at spille 66 kampe for Tysklands landshold, som han debuterede for den 22. april 1992 i en kamp mod Tjekkoslovakiet. Han blev samme år udtaget til EM i Sverige hvor tyskerne vandt sølv. Senere var han også en del af tyskernes hold til VM i 1998, Confederations Cup i 1999 samt EM i 2004.

Titler 
Bundesligaen
 2002 med Borussia Dortmund

DFB-Pokal
 1993 med Bayer 04 Leverkusen

Fodboldspillere fra Tyskland
Fodboldspillere fra Bayer 04 Leverkusen
Fodboldspillere fra Paris Saint-Germain
Fodboldspillere fra Borussia Dortmund
Fodboldspillere fra SV Waldhof Mannheim
Personer fra Mannheim
Fodboldtrænere fra Tyskland
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2004
Fabian Ernst

Fabian Ernst (født 30. maj 1979 i Hannover, Vesttyskland) er en tysk tidligere fodboldspiller, der spillede som midtbanespiller. Han spillede gennem karrieren for blandt andet Hannover 96, Hamburger SV, Werder Bremen og Schalke 04. I sin tid i Bremen var han blandt andet med til at vinde The Double, Bundesligaen og DFB-Pokalen i 2004.

Fabian Ernst har siden 11. januar 2019 kunne kalde sig klubejer, da han sammen med Alexander Quaye købte Næstved Boldklub. Erhvervelsen er sket gennem deres fælles holdingselskab EQ Holdings ApS, hvor ejerforholdet er fordelt 50-50.

Landshold 
Ernst nåede at spille 24 kampe for Tysklands landshold, som han debuterede for den 9. maj 2002 i en kamp mod Kuwait. Han var efterfølgende en del af den tyske trup til både EM i 2004 samt Confederations Cup i 2005 på hjemmebane i Tyskland.

Titler 
Bundesligaen
 2004 med Werder Bremen

DFB-Pokal
 2004 med Werder Bremen

Eksterne henvisninger

Referencer 

Fodboldspillere fra Tyskland
Fodboldspillere fra Hannover 96
Fodboldspillere fra Hamburger SV
Fodboldspillere fra Werder Bremen
Fodboldspillere fra FC Schalke 04
Personer fra Hannover
Deltagere ved det europæiske mesterskab i fodbold 2004
Charles Svejstrup Madsen

Vilhelm Thorvald Charles Svejstrup Madsen (9. maj 1883 i København – 1. september 1946) var en dansk skulptør og billedhugger, blandt andet kendt for værket Fiskerkone (1940) beliggende på Gammel Strand, København.

Eksterne henvisninger 
 Fiskerkonen på Gammel Strand

Billedhuggere fra Danmark
Schliersee (sø)

Schliersee er en sø i de Bayerske Kalkalper, beliggende i Landkreis Miesbach i den sydlige del af Regierungsbezirk Oberbayern i den tyske delstat Bayern.

Geografi 
Schliersee ligger omkring 50 kilometer sydøst for München mellem Tegernseer- og Inndalen, tæt ved den østrigske grænse. Den ligger i 777 meters højde og har et areal på 2,241 km². I søen ligger den 2,4 ha ø Wörth, hvorpå der ligger et Gasthaus.

Geologisk set ligger den nordlige del i Flyschzonen og den sydlige del i de Nordlige Kalkalper.

Navnet stammer fra Kloster „Sliersee“ i byen ved søens nordlige ende, Schliersee, der sammen med landsbyerne Neuhaus, Fischhausen und Spitzingsee hører til Bayerns mest benyttede ferieområder.

Galleri

Se også 

Søer i Bayern
Landkreis Miesbach
Villa Lugnet

Villa Lugnet er et træhus, der hører til Uppsala Universitets Campus Blåsehus. Huset ligger i Kåbo sydøst for Uppsala slot i kvarteret Blåsenhus. Bygningen er udført i  karolinsk stil med valmet tag og er sandsynligvis opført i første halvdel af 1700-tallet. Huset tilhørte oprindeligt landshövdingens residens, og bliver også kaldt "Dronning Kristinas jagthytte". 

Villa Lugnet blev i 1935 statsligt bygningsminde og 6. marts 1995 også bygningssminde ifølge kulturminneslagen.

Eksterne Links 
 Beskrivelse af ejendommen på Akademiska Hus' side 

Uppsala
Fredede bygninger
Vanilla Sky

Vanilla Sky er en amerikansk psykologisk thriller fra 2001, instrueret af Cameron Crowe.

Handling 

Hovedpersonen David Aames (Tom Cruise) er en rig ung mand, der ikke behøver at tænke på penge nogensinde, hans forældre er døde, men hans far efterlod sit firma til David. 51% af firmaet. De sidste 49% ejer "De Syv Dværge", som er firmaets overhoveder.
Til Davids fødselsdagsfest bringer hans bedste ven (Jason Lee) en pige (Penélope Cruz) med, som David aldrig har følt noget lignende for. Efter festen tager han med hende hjem. De er sammen hele natten, men de snakker kun sammen. Den næste dag efter at have forladt huset venter hans "halv-kæreste" Julie (Cameron Diaz), som har forfulgt ham. David sætter sig ind i hendes bil for at snakke med hende om dem. Det ender med, at hun kører dem begge ud fra en bro. Hun dør på stedet, men David overlever.
Filmen fortsætter om David og hans forhold til Sofia, og hvordan han lider efter sine skader fra biluheldet. David bliver mere og mere sindsforvirret af sine smerter, men til sidst får lægerne opereret ham færdig, og alt er godt – Men lige da det går bedst med Sofia, begynder mærkelige ting at ske. Sofia forsvinder, hans bedste ven Brian begynder at filme ham, og Julie vender tilbage fra de døde. Filmen bygger op på, hvordan David bliver mere og mere sindsforvirret af alle de ting, der sker, indtil han til sidst får en forklaring.

Medvirkende 
Tom Cruise – David Aames
Penélope Cruz – Sofia Serrano
Jason Lee – Brian Shelby
Kurt Russell – Dr. Curtis McCabe
Cameron Diaz – Julianna 'Julie' Gianni
Noah Taylor – Edmund Ventura
Timothy Spall – Thomas Tipp
Tilda Swinton – Rebecca Dearborn
Michael Shannon – Aaron
Ken Leung – Art Editor
Shalom Harlow – Colleen
Oona Hart – Lynette
Ivana Milicevic – Emma
Johnny Galecki – Peter Brown

Referencer

Eksterne Henvisninger 

Amerikanske film fra 2001
Thrillerfilm fra USA
Engelsksprogede film
Filmgenindspilninger
Film fra Paramount
Film instrueret af Cameron Crowe